ธปท.ออกพันธบัตรเพิ่ม1.15แสนล.
ธปท.ออกพันธบัตรอายุ 14 วัน เพื่อดูดซับสภาพคล่องในเดือนก.ค.ปีนี้อีก 1.15 แสนล้านบาท
21 ก.ค. 2554

ธปท.ออกพันธบัตรอายุ 14 วัน เพื่อดูดซับสภาพคล่องในเดือนก.ค.ปีนี้อีก 1.15 แสนล้านบาท
นางผ่องเพ็ญ เรืองวีรยุทธ ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ออกประกาศเพื่อกำหนดแผนการออกพันธบัตรธนาคารแห่งประเทศไทย อายุ 14 วันในเดือนก.ค.ปีนี้ เพิ่มเติมในวงเงิน 1.15 แสนล้านบาท เพื่อดูดสภาพสภาพคล่องในระบบ แบ่งเป็นพันธบัตร ธปท. รุ่น พ.57/14/54 อายุ วงเงิน 6 หมื่นล้านบาท เปิดประมูลในวันที่ 21 ก.ค.54 นี้ ชำระเงิน 25 ก.ค.54 ครบกำหนด 8 ส.ค.54 และรุ่น พ.58/14/54 วงเงิน 5.5 หมื่นล้านบาท ประมูลวันที่ 22 ก.ค.54 วันที่ชำระ 26ก.ค.54 วันครบกำหนด 9ส.ค.54
ทั้งนี้ ก่อนหน้านี้เมื่อ 12ก.ค.ที่ผ่านมา ธปท.กำหนดออกพันธบัตร อายุ 14 วัน เพื่อดูดซับสภาพคล่องในระบบไปแล้ว ในวงเงิน 1.25 แสนล้านบาท แบ่งเป็นการประมูลในวันที่ 13 ก.ค.วงเงิน 6.5 หมื่นล้านบาท และวันที่ 14 ก.ค.วงเงิน 6 หมื่นล้านบาท